Aafrika metsaelevant

Aafrika metsaelevant (Loxodonta cyclotis) on imetaja elevantlaste sugukonnast. Aafrika metsaelevandi levila asub Lääne-Aafrika ja Kongo jõe vesikonna troopilistes vihmametsades. Ta on tänapäeval säilinud elevantidest väikseim (õlakõrgus emastel 1,6 – 2,4 m, isastel 1,7 – 2,8 m). Emasloomade kehamass 900 – 3000 kg, isasloomadel 1200 – 3500 kg. Metsaelevandi esijalal on viis ja tagajalal neli küünist. Nii emastel kui ka isastel loomadel on sirged, allapoole suunatud võhad, mis võrreldes savannielevantidega on sihvakamad ja koosnevad tugevamast elevandiluust .   

Aafrika metsaelevant elab peregruppides, mis sageli koosneb 3–8 loomast. On teada ka kuni 20 isenditest koosnevates gruppe. Reeglina on aafrika metsaelevantide karjad väiksemad kui aafrika savannidelevantidel WHITE, L.J.T., TUTIN, C.E.G. and FERNANDEZ, M. (1993), Group composition and diet of forest elephants, Loxodonta africana cyclotis Matschie 1900, in the Lopé Reserve, Gabon. African Journal of Ecology, 31: 181-199. https://doi.org/10.1111/j.1365-2028.1993.tb00532.x. Karja juhiks on vanem emane elevant. Isased elevandid lahkuvad täiskasvanuks saades peregrupist . 

Aafrika metsaelevandid toituvad vihmaperioodil peamiselt puuviljadest, kuivaperioodil moodustavad põhitoidu lehed ja puukoor. Rohttaimed moodustavad toidust väikese osa . Viljadest toitumise tõttu on metsaelevandil oluline roll taimede levitamisel ja elurikkuse säilitamisel Blake, S., Deem, S.L., Mossimbo, E., Maisels, F. and Walsh, P. (2009), Forest Elephants: Tree Planters of the Congo. Biotropica, 41: 459-468. https://doi.org/10.1111/j.1744-7429.2009.00512.x. 

IUCN punase nimestikus on 2021. aastal aafrika savannielevandi seisundit hinnatud kriitilises seisundis (CR) olevaks Gobush, K.S., Edwards, C.T.T, Maisels, F., Wittemyer, G., Balfour, D. & Taylor, R.D. 2021. Loxodonta cyclotis (errata version published in 2021). The IUCN Red List of Threatened Species 2021: e.T181007989A204404464. https://dx.doi.org/10.2305/IUCN.UK.2021-1.RLTS.T181007989A204404464.en. Accessed on 22 May 2025.. Peamised ohud on salaküttimine elevandiluu saamiseks ning elupaikade kadu ja fragmenteerumine. Salaküttimine muutus intensiivsemaks 2008. aastal ja tipnes aastal 2011. Salaküttimine on ebakestlikult kõrgel tasemel ka tänapäeval .  

 Taksonoomia 
Varem ühe liigi aafrika elevant alamliikideks peetud aafrika metsaelevant ja aafrika savannielevant (Loxodonta africana) klassifitseeritakse alates 2005. aastast kaheks iseseisvaks liigiks. Sellist eristamist toetavad ka hilisemad geneetilised uuringud. Kahe liigi vaheline hübridiseerumine näib olevat piiratud ja ilmne vaid 14-s metsa-savanni ökotonis uuritud rohkem kui 100-st .  

 Lähedasi liike 
Aafrika savannielevant (Loxodonta africana)
India elevant (Elephas maximus) 

 Viited